text: Der er historisk mange penge i æg
  16 marts 2017 kl. 05.12
  Danæg-koncernen med hovedsæde i Christiansfeld har netop offentliggjort det bedste årsregnskab i selskabets historie.
  Hønsene i Danmark, Sverige og Finland var på overarbejde i 2016.
  For årsregnskabet blev Danægs hidtil bedste med et resultat før skat på 43,3 millioner kroner. Det er 28 procent højere end i 2015, der også blev betegnet som et rigtigt godt år. 2016 gav positiv udvikling for alle koncernens selskaber – herunder pakkeriet i Christiansfeld.
  - I Danæg-koncernen er vi meget stolte af resultatet for 2016. Alle koncernens selskaber – i Danmark, Sverige og Finland – har oplevet en god og positiv udvikling, siger koncernchef i Danæg, Jann Dollerup Vig Jensen, i en pressemeddelelse.
  Danæg-koncernen er ejet af danske og svenske landmænd samt af DLG. De kan nu se frem til en positiv effekt af årets resultat. Generalforsamlingen i Danæg Holding har nemlig valgt at udlodde i alt 16,1 millioner kroner i udbytte til sine danske og svenske andelshavere.
  - Vi er glade for, at vi kan hjælpe vores producenter med et økonomisk tilskud på et tidspunkt, hvor specielt vores burægsproducenter skal investere store beløb i at omlægge til andre produktionsformer, uddyber koncernchefen.
  Ifølge Danæg er årets resultat opnået i et turbulent år, hvor specielt de danske detailkæders udfasningsplaner for buræg og fugleinfluenza i både Danmark og Sverige har stillet store krav til koncernen.
  Nøgletal for Danæg-koncernen (mio. DKK)201620152014
      
      
            Nettoomsætning, mio. kr.1.2201.1871.114
            Resultat af primær drift (EBIT), mio. kr.48,537,120,7
            Resultat før skat, mio. kr.43,333,815,2
            Årets resultat, mio. kr.33,426,311,8
            Egenkapital207,1190,6165,4
            Soliditetsgrad51,8%49,1%49,8%
            Egenkapitalforretning16,6%14,6%8,6%
            Gennemsnitlig antal fuldtidsansætte252244253
  
  Om Danæg-koncernen
  Danæg-Koncernen er markedsleder i Norden indenfor æg og består af to datterselskaber i Danmark og to i Sverige samt delejerskab i det finske selskab Munax Oy. Danæg-koncernen er ejet af danske og svenske landmænd samt af DLG og havde i 2016 en omsætning på 1,2 mia. kr. Danæg-koncernen eksporterer til mere end 50 lande og har ca. 300 medarbejdere.
  
  